Številka: 421-84/2021/3

**ZDRAVNIŠKA ZBORNICA SLOVENIJE**

gc@zzs-mcs.si

Datum: 30. 3. 2021

Zadeva: Davčna obravnava dodatkov, ki pripadajo zasebnim izvajalcem zdravstvene dejavnosti v javni zdravstveni mreži

Zveza: vaš dopis št. 014-123/2020-22 z dne 10. 3. 2020

Z zgoraj navedenim dopisom naprošate Ministrstvo za zdravje in Ministrstvo za finance, da zagotovita enako davčno obravnavo samozaposlenih zdravnikov, ki opravljajo zdravstveno dejavnost v javni zdravstveni mreži, napram zdravnikom, ki so na podlagi pogodbe o zaposlitvi zaposleni pri delodajalcih v javni zdravstveni mreži. V zvezi z 59. členom Zakona o interventnih ukrepih za pomoč pri omilitvi posledic drugega vala epidemije COVID-19 (Uradni list RS, št. 203/20 in 15/21 – ZDUOP; v nadaljevanju: PKP 7), s katerim se določa oprostitev dohodnine določenih dodatkov, določenih zaposlenih, prejetih v letu 2020 in 2021, menite, da brez stvarno razumnega razloga razlikuje med zaposlenimi zdravniki in samozaposlenimi zdravniki v mreži javne zdravstvene službe. Na tej podlagi prosite, da se zagotovi enako davčno obravnavo zaposlenih in samozaposlenih zdravnikov v javni zdravstveni mreži. V nadaljevanju podajamo odgovor z vidika pristojnosti Ministrstva za finance.

59. člen PKP 7 določa, da se v letno davčno osnovo za leto 2020 in 2021 pri zaposlenih v mreži javne službe na področju socialnega varstva, ki izvajajo socialno varstvene storitve po tretjem odstavku 15. člena, 50., 51., 52. in 54. členu ZSV, pri izvajalcih krizne namestitve iz tretjega odstavka 49. člena ZSV, pri izvajalcih socialno varstvenih programov iz 18.s člena ZSV, ki izvajajo

nastanitveni program iz 3. člena Pravilnika o sofinanciranju socialnovarstvenih programov, v mreži javne zdravstvene službe, pri Uradu Republike Slovenije za oskrbo in integracijo migrantov in pri zunanjem izvajalcu, ki opravlja delo pri izvajalcu iz 56. člena ZZUOOP, ne vštevajo dodatki po 11. točki prvega odstavka 39. člena Kolektivne pogodbe za javni sektor, 71. členu ZIUZEOP, 55. in 56. členu ZZUOOP, 125. členu ZIUOPDVE ter po 32., 33., 86. in 87. členu ZIUPOPDVE.

Upoštevaje navedeno pravno podlago lahko ugotovimo, da ni podane pravne podlage za izvzem

teh dohodkov pri obdavčitvi dohodkov iz dejavnosti, saj se izključitev iz obdavčitve nanaša samo na določene dodatke, določenih zaposlenih. Pojasnila, ki jih je v zvezi z davčno obravnavo dodatkov, ki pripadajo zasebnim izvajalcem zdravstvene dejavnosti v javni zdravstveni mreži, podal FURS, so skladna s pravno podlago. Brez spremembe pravne podlage se navedenih dodatkov, ki pripadajo zasebnim izvajalcem zdravstvene dejavnosti v javni zdravstveni mreži ne more drugače davčno obravnavati kot izhaja iz pojasnil FURS.

Predvidevamo, da bo Ministrstvo za zdravje, kot vsebinsko pristojno ministrstvo, proučilo utemeljenost razlikovanja v davčni obravnavi dodatkov, ki pripadajo zasebnim izvajalcem zdravstvene dejavnosti v javni zdravstveni mreži in dodatkov, ki pripadajo zaposlenim v javni zdravstveni mreži, in predlagalo morebitne spremembe zakonodaje. Ob tem pa opozarjamo, da se obračunavanje in predlaganje davčnih obračunov za davčno leto 2020 približuje h koncu, zato bi bilo primerno morebitno drugačno davčno obravnavo uveljaviti za davčno leto 2021.

S spoštovanjem,

Pripravila:

Lucija Perko Vovk

sekretarka

mag. Tina Humar

mag. Petra Istenič generalna direktorica

vodja sektorja

Vročiti:

* Ministrstvo za zdravje, [gp.mz@gov.si](mailto:gp.mz@gov.si)